stanford-oval/wikipedia huggingface dataset:
Some Hearts (שיר)
גרסתה של קארי אנדרווד

Some Hearts (בעברית: כמה לבבות) בשנת 2005, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל מתוך אלבום הבכורה שלה, Some Hearts. השיר יצא לאור ב-29 באוקטובר 2005, על ידי חברת התקליטים אריסטה רקורדס, כסינגל השני מתוך האלבום.
השיר הגיע למקום ה-12 במצעד השירים העכשוויים למבוגרים.
רקע וכתיבה

השיר בדומה למקור, שיצא בשנת 1989, נכתב על ידי הפזמונאית דיאן וורן, אך בשונה מהמקור הופק על ידי המפיק המוזיקלי דן האף. את הגרסה המקורית של השיר שבוצעה על ידי מרשל קרנשו, הפיק המפיק המוזיקלי דייוויד קרשנבאום. כמו כן, גרסתה של אנדרווד קצרה מזו המקורית.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.
הצלחה

במצעדים השבועיים זכתה גרסתה של קארי להצלחה מתונה, כאשר הגיע למקום ה-22 בלבד במצעד 40 השירים למבוגרים של בילבורד, אך במצעד השירים העכשוויים למבוגרים הצליחה להגיע למקום ה-12, תוך שבמצעד סוף השנה שפורסם בסוף שנת 2006, דורגה במקום ה-24.
בפברואר 2010, פורסם באופן רשמי כי גרסתה של אנדרווד נמכרה בלמעלה מ-207,000 עותקים בארצות הברית.
מיקומי שיא

|   ‏‏‏  מצעדים ודירוגים (2005–2006)> מדינה |   ‏‏‏  מצעדים ודירוגים (2005–2006)> מצעד |   ‏‏‏  מצעדים ודירוגים (2005–2006)> מיקום שיא |   ‏‏‏  מצעדים ודירוגים (2005–2006)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 12 |  |
|  ארצות הברית | מצעד 40 השירים למבוגרים | 22 |  |
|  קנדה | קנדה הוט 100 | - |  |
|  קנדה | AC | 21 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 24 |  |
הערות שוליים

↑  Marshall Crenshaw - Good Evening, Discogs (באנגלית)
1 2 3  Carrie Underwood - Some Hearts, Discogs (באנגלית)
1 2  Adult Contemporary Songs - Year-End, Billboard
1 2  Belinda Carlisle - Heaven On Earth, Discogs (באנגלית)
↑  Belinda Carlisle - Heaven Is A Place On Earth, Discogs (באנגלית)
↑  Belinda Carlisle - I Get Weak, Discogs (באנגלית)
↑  Belinda Carlisle - Circle In The Sand, Discogs (באנגלית)
1 2  Carrie Underwood, Billboard
1 2  Carrie Underwood – Some Hearts (באנגלית), נבדק ב-2020-07-04
↑  Marshall Crenshaw – Some Hearts (באנגלית), נבדק ב-2020-07-04
↑  Some Hearts, נבדק ב-2020-07-04
↑  Bonus SoundScan numbers for Kelly Clarkson, David Cook, more!, USATODAY.COM
| קארי אנדרווד |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Some Hearts • Carnival Ride • Play On • Blown Away • Storyteller • Cry Pretty • My Gift • My Savior • Denim & Rhinestones |  |
| אלבומי להיטים | Greatest Hits: Decade #1 |  |
| אלבומי וידאו | The Blown Away Tour: Live |  |
| סיבובי הופעות | Some Hearts • Play On • Blown Away • 	Storyteller • Ripcord • Cry Pretty • Denim & Rhinestones |  |
| ערכים קשורים | My Gift: A Christmas Special from Carrie Underwood |  |
| קארי אנדרווד – סינגלים |
| --- | --- | --- |
| Some Hearts | "Jesus, Take the Wheel" • "Some Hearts" • "Don't Forget to Remember Me" • "Before He Cheats" • "Wasted" |  |
| Carnival Ride | "So Small" • "All-American Girl" • "Last Name" • "Just a Dream" • "I Told You So" |  |
| Play On | "Cowboy Casanova" • "Temporary Home" • "Undo It" • "Mama's Song" • "Home Sweet Home" |  |
| Blown Away | "Good Girl" • "Blown Away" • "Two Black Cadillacs" • "See You Again" |  |
| Greatest Hits: Decade #1 | "Something in the Water" • "Little Toy Guns" |  |
| Storyteller | "Smoke Break" • "Heartbeat" • "Church Bells" • "Dirty Laundry" |  |
| Cry Pretty | "Cry Pretty" • "Love Wins" • "The Champion" • "Southbound" • "Drinking Alone" |  |
| השתתפות בסינגלים | "Just Stand Up!" • "Remind Me" • "Can't Stop Lovin' You" • "Somethin' Bad" • "The Fighter" • "If I Didn't Love You" |  |
| סינגלים אחרים | "Inside Your Heaven" • "I'll Stand by You" • "Ever Ever After" • "Praying for Time" • "There's a Place for Us" • "Hallelujah" • "Ghost Story" |  |
| --- | --- |
בקרת זהויות :  MusicBrainz release group: ee48fb70-34ce-3cac-9070-f340ca518ed9  MusicBrainz work: c7640cce-ea50-4ee8-99cc-a4fb2493fe7b
ארון ואן-ביסאקה

ארון ואן-ביסאקה (באנגלית: Aaron Wan-Bissaka; נולד ב-26 בנובמבר 1997) הוא כדורגלן אנגלי המשחק בעמדת המגן הימני בווסטהאם יונייטד.
קריירה

ואן-ביסאקה נולד ברובע קרוידון שבלונדון, ובילדותו למד בבית הספר "Good Shepherd Catholic Primary School".
הוא החל לשחק באקדמיית הנוער של קריסטל פאלאס בגיל 11, ותופקד בתחילת הקריירה כקיצוני. הוא חתם על חוזהו המקצועני הראשון בקבוצה בדצמבר 2016.
בתחילת עונת 2017/2018 היה ואן-ביסאקה שחקן ספסל בלבד, כשלעיתים אף לא היה בסגל הקבוצה למשחק, אך ב-25 בפברואר 2018, עקב מכת פציעות של המגנים הפותחים, ערך את הופעת הבכורה שלו במדי הקבוצה הבוגרת בהפסד קבוצתו 0–1 לטוטנהאם, ושיחק עד סוף העונה בשבעה משחקי ליגה.
ב-20 באוגוסט 2018 ספג כרטיס אדום לראשונה בקריירת המועדונים שלו, כשבדקה ה-75, בהפסד קבוצתו 0–2 לליברפול, עבר עבירה על מוחמד סלאח שמנעה כיבוש שער בטוח.
בעונת 2018/2019 הפך לשחקן מוביל בקבוצתו, ושיחק 35 מתוך 38 משחקים בליגה, כשהוא מפספס משחק אחד בשל הרחקה ושניים בשל פציעה. הוא שיחק בארבעה משחקי גביע נוספים במהלך העונה, ובישל שלושה שערים בליגה ואחד בגביע.
ב-29 ביוני 2019 חתם על חוזה לחמש שנים במנצ'סטר יונייטד, כשזו שילמה עליו 45 מיליון אירו לקריסטל פאלאס, ועשויה לשלם 5 מיליון אירו נוספים על בונוסים שונים. עקב החתימה הפך ואן-ביסאקה למגן היקר ביותר בהיסטוריה, ולשחקן ההגנה השישי היקר ביותר. הוא ערך את הופעת הבכורה שלו בקבוצה ב-11 באוגוסט, בניצחון 4–0 על צ'לסי במחזור הליגה הראשון.
ב-13 באוגוסט 2024 חתם ואן-ביסאקה בווסטהאם יונייטד לשבע שנים.
קריירה > קריירת נבחרות

אף על פי שנולד באנגליה, הוריו של ואן-ביסאקה הם ממוצא קונגולזי, והוא ערך הופעה אחת במדי נבחרת הרפובליקה הדמוקרטית של קונגו עד גיל 20 בהפסד 0–8 לנבחרת אנגליה עד גיל 17 ב-7 באוקטובר 2015.
לאחר שהרשים במדי קריסטל פאלאס זומן ואן-ביסאקה לסגל נבחרת אנגליה עד גיל 20 וערך את הופעת הבכורה שלו ב-22 במרץ 2018, במשחק נגד נבחרת פולין עד גיל 20. ואן-ביסאקה פתח בהרכב והורחק בכרטיס אדום בדקה ה-77, אך נבחרתו ניצחה למרות זאת 1–0 משער בדקה ה-89.
הוא זומן לראשונה לסגל נבחרת אנגליה צעירה בספטמבר 2018, וערך את הופעת הבכורה שלו ב-6 בספטמבר 2018, בתיקו 0–0 עם נבחרת הולנד הצעירה. הוא היה בסגל נבחרתו באליפות אירופה בכדורגל עד גיל 21 2019, ושותף במשחק אחד בטורניר, בהפסד נבחרתו 1–2 לנבחרת צרפת הצעירה ב-18 ביוני 2019, כשהוא כובש שער עצמי.
תארים

הגביע האנגלי: 2023/2024
גביע הליגה האנגלית: 2022/2023
פריצת השנה של קריסטל פאלאס: 2017/2018
שחקן החודש של קריסטל פאלאס (4): מרץ 2018, ספטמבר 2018, אוקטובר 2018, מרץ 2019
שחקן העונה של קריסטל פאלאס: 2018/2019
עמילוז

| --- | --- |
 
 מספר CAS:  9005-82-7
 
מבנה העמילוז
עמילוז הוא פחמימה, רב-סוכר המורכב מכמה מאות עד אלפים מונומרים של גלוקוז המסודרים בשרשרת ארוכה ללא פיצולים. מולקולות הגלוקוז מחוברות בעמילוז, כמו בגליקוגן ובעמילופקטין בקשרי אלפא 1,4, אשר יוצרים צורה מרחבית של סליל.
העמילוז הוא מרכיב מרכזי של העמילן, יחד עם עמילופקטין. היחס ביניהם משתנה מצמח לצמח ואף באותו המין.
תזונה

מבנהו של העמילוז - שרשרת ארוכה כמעט ללא הסתעפויות - גורם לכך שמשך הפרוק שלו במערכת העיכול ארוך יותר מזה של העמילופקטין. על כן, הוא משחרר את מולקולות הגלוקוז באופן הדרגתי ויוצר תחושת שובע ממושכת יותר. שחרור הדרגתי זה מפחית את הפרשת האינסולין מהלבלב והוא בעל משמעות לחולי סוכרת.
להב

ערך זה עוסק בחלק חד בכלי נשק או עבודה. אם התכוונתם למשמעות אחרת, ראו .
להבי סכינים
להב הוא חלק בכלי עבודה, כלי נשק או במכונה (למשל, מאוורר) שבדרך כלל יהיה בקצהו חד או מחודד. חלק זה יכול להיות מאבן, למשל צור, או ממתכת, כיום בעיקר פלדה. הלהב משמש לחיתוך, דקירה, פריסה, תפיסה (לדוגמה, גדר תיל) גירוד וכיוצא בזה.
דרך פעולה

העיקרון העומד בבסיסו של הלהב הוא ריכוז כל הכוח בשטח קטן מאוד כדי ליצור לחץ גבוה, ועקב כך חדירה לחומר.
בלהב משונן כל שן מרכזת כוח לאזור קטן יותר מה שמאפשר חיתוך חומרים קשים יותר. כך, התנועה עצמה תאפשר חיתוך גם תוך הפעלת פחות כוח - למשל בסכין לחם.
למספר כלי נשק (וכן כלי עבודה), להבים מעוקלים. לעומת הלהב הישר, הלהב מעוקל מאפשר הפעלת כוח למשך זמן גדול עקב צורת מגעו עם החומר, בנוסף, הוא מרכז את הכוח בשטח קטן יותר.
ככלל, להב חייב להיות עשוי מחומר קשה יותר (או בעל קושי זהה) לחומר אותו נועד לחתוך. במידה ולא, הלהב לא יצליח לחדור (יספוג בעצמו את כל האנרגיה, מה שיתבטא בנזק ללהב) או ישחק מהר מאוד (אם הוא חזק מספיק כדי להעביר חלק מהאנרגיה אל החומר). מבחינה פרקטית, הלהב חייב להיות קשיח מספיק - לדוגמה, זכוכית היא חומר קשה למדי אך שביר מאוד, ועקב כך אינה מתאימה לשמש כחומר גלם ללהבים. בעיה זו מתבטאת גם בכך שעיבוד מתכת באמצעות חום שנועד להגדיל את קשיות המתכת מחליש את קשיחותה. שיטות שונות, למשל, הקשחה מדורגת, מאפשרות איזון בין שתי תכונות אלו.
כלים בעלי להב

סכין
חרב
גרזן
חנית
חרמש
סקלפל
הירָה שוריקן
הטיל AGM-114 הלפייר בגרסה R9X משמש לסיכול ממוקד ממוזער נזק, שכן אין שימוש בחומר נפץ מרסק אלא בלהבים.
הערות שוליים

↑  אמיר בוחבוט‏, סכינים חדות במקום חומר נפץ: הנשק הסודי שחיסל את מנהיג אל-קאעדה, באתר וואלה, 2 באוגוסט 2022
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מודלים כלכליים

| --- | --- |

 נתונים כלליים
 סוג:  חברה פרטית
 מייסדים:  יעקב שיינין
 תקופת הפעילות:  1986–הווה (כ־38 שנים)
 משרד ראשי:  רמת גן
 מוצרים עיקריים:  ייעוץ כלכלי, תחזיות כלכליות, תוכניות כלכליות למשק הישראלי
 יו"ר:  יעקב שיינין
 מנכ"ל:  יעקב שיינין
  
 www.modelim.co.il
 
מודלים כלכליים בע"מ היא חברת ייעוץ כלכלי, שהוקמה ב-1986, על ידי הכלכלן יעקב שיינין. מודלים כלכליים מייצגת את ישראל ב-Project Link‏ – פרויקט של האו"ם המספק תחזיות על המגמות הכלכליות בעולם ועל הסחר הבינלאומי.
מבנה החברה

פעילותה של מודלים כלכליים מתרכזת בחמישה תחומים:
הערכה וניתוח של המגמות בכלכלת ישראל
ריכוז מידע על ההתפתחויות הכלכליות במדינות מפתח בעולם והשפעתן על ישראל
ניתוחים ענפיים ותחזיות ביקוש ענפיות ותחזיות ביקוש למוצרים מרכזיים.
עבודות ייעוץ מיקרו כלכלה: בדיקות כדאיות כלכלית, הערכות שווי, חוות דעת כלכלית ותוכניות עסקיות.
ניתוח חברות ציבוריות וייעוץ בשוק ההון
לחברה חברה אחות בשם מודלים שוק הון המשמשת כבית השקעות ולה חברת בת לניהול קרנות נאמנות.
בין עבודות הייעוץ הכלכלי הבולטות שעשתה החברה ניתן למנות את הערכת שווי כימיקלים לישראל, הערכת שווי קבוצת דלק, הערכת שווי בזק, הערכת שווי עלית, תוכנית אסטרטגית לחברה לישראל, פיצול בתי הזיקוק, כדאיות הקמת מפעל נוסף לייצור מעגלים משולבים בטאואר סמיקונדקטור, הכדאיות הכלכלית של ערוץ 2 ומכרז ערוץ 10.
תוכניות כלכליות למשק הישראלי

פעילות מודלים כלכליים כוללת בין היתר הכנת תוכניות כלכליות והמלצות לגיבוש מדיניות כלכלית. התוכניות הכלכליות שגיבשה החברה כוללות בין היתר:
הכדאיות הכלכלית למעבר ליום לימודים ארוך ו-5 ימי לימוד, תוכנית שהוכנה עבור משרד החינוך
תוכנית צמיחה עכשיו! תוכנית לשינוי בסדרי העדיפות הלאומית בתקציב המדינה והעברת מקורות מתשלומי העברה להשקעות בתשתיות.
תוכנית אסטרטגית לעיר אילת - פיתוח העיר אילת, העתקת הנמל והקמת נמל תעלה וקו רכבת מטענים לאילת
המדיניות המוצעת להאצת צמיחת ענפי הטכנולוגיה המתקדמת בישראל
שירות חובה והשכלה גבוהה- שינוי מבני מוצע, הוכן עבור המכון הישראלי לתכנון כלכלי. תוכנית לחיזוק הבסיס הכלכלי של האוניברסיטאות, הקטנת התלות במימון ממשלתי, כניסה לתחומים משלימים ומעבר למבנה תגמול ותשלום שוויוניים יותר לבני הדור הצעיר
שילוב המגזר הערבי בכלכלת ישראל, קידום ושילוב כלכלי של המגזר הערבי בכלכלת ישראל, באמצעות ניתוח המאפיינים והחסמים הקיימים היום במגזר הערבי
הפוטנציאל הכלכלי הגלום בתיירות נוצרית
השפעה על משבר המניות של 1994

בפברואר 1994 פרסמה העיתונאית מירב ארלוזורוב ככותרת ראשית בעיתון גלובס הערכה כלכלית שהפיצה מודלים כלכליים ללקוחותיה בסוף 1993 לפיה "רמת המחירים של המניות המובילות מצויה כיום בקצה העליון של תחום הכדאיות הכלכלית, ואילו רמת המחירים של מניות רבות בכר"מ וברשימה המקבילה אינה יכולה להיות מוסברת על בסיס כלכלי". למחרת הפרסום, ביום שני ה-8 בפברואר 94', ספג שוק המניות היצע של מיליארד שקל, ההיצע הגדול בשוק מעולם עד אז; בעיית הנזילות של מניות הכר"מ נחשפה, עם 110 ניירות שרשמו שער של מוכרים בלבד; והחלה המפולת 94' שהביאה לפיצוץ הבועה בשוק המניות בישראל. מודלים כלכליים ושיינין נתפסו בציבור כאחראים להאצת נפילת הבורסה.
מנכ"ל החברה

יעקב שיינין שימש סגן יו"ר הוועדה המייעצת לבנק ישראל. מרצה לכלכלה באוניברסיטת תל אביב. עמד בראש הוועדה להכנת תוכנית לאומית רב-שנתית לבטיחות בדרכים, ועדת שיינין. בעל תואר דוקטור בכלכלה מאוניברסיטת פנסילבניה. מומחה לשוק ההון, להערכות שווי, למודלים אקונומטריים, לכלכלת ישראל ולכלכלת ארצות הברית. שימש מנהל מחלקת מחקר ופיתוח למודלים מאקרו כלכליים בחברת הייעוץ האמריקאית Global Insight (לשעבר Wharton Econometric Forecasting) (אנ'). ב-1986 שב לישראל והקים את חברת "מודלים כלכליים" בשותפות עם קונצרן כלל.
הערות שוליים

↑  United Nations Department of Economic and Social Affairs - Project Link Meeting
↑  איגוד תעשיות האלקטרוניקה והתוכנה: המדיניות המוצעת להאצת ענפי הטכנולוגיה המתקדמת
↑  אמיר טייג, יעקב שיינין מעריך את שוויה של קבוצת דלק ב-850 מיליון דולר - 33% מעל המחיר בבורסה, באתר TheMarker‏, 12 בדצמבר 2002
↑  מירב ארלוזורוב, ‏מודלים כלכליים: שוויה הכלכלי של בזק 8 מיליארד ש', 0 יותר משווי השוק שלה, באתר גלובס, 13 באפריל 1997
↑  דוד חיון, ‏מנכ"ל משרד התשתיות: לשקול מחדש פיצול בז"ן - עקב השינויים בתחום הדלק, באתר גלובס, 28 באוגוסט 2000
↑  יעל גאוני, ‏גלעדי ורקאנטי שכרו את הכלכלן יעקב שיניין לקראת המכרז על ערוץ 2, באתר גלובס, 21 באוקטובר 2004
↑  יולי חרומצ'נקו, דו"ח: המעבר לחמישה ימי לימוד לא יחסוך כסף, באתר הארץ, 7 בדצמבר 2004
↑  מסמך תוכנית צמיחה עכשיו באתר מודלים כלכליים
↑  פרוטוקול ישיבת ועדת הכלכלה שעסקה בתוכנית האסטרטגית לעיר אילת שגיבשה מודלים כלכליים
↑  מסמך המדיניות המוצעת להאצת צמיחת ענפי הטכנולוגיה המתקדמת בישראל
↑  מסמך מודלים בנושא שרות חובה - שינוי מבני מוצע באתר המכון הישראלי לתכנון כלכלי
↑  אורה קורן, "פוטנציאל הגידול בתוצר משילוב המגזר הערבי במשק הוא כ-26 מיליארד שקל בשנה", באתר TheMarker‏, 29 בינואר 2010
↑  מסמך הפוטנציאל הכלכלי הגלום בתיירות נוצרית באתר מודלים כלכליים
↑  "כל זמן שהריבית גבוהה כל כך, השוק לא יתפקד", באתר גלובס, 9 בפברואר 1999
↑  אמיר טייג, חזה את הקריסה, באתר TheMarker‏, 9 בפברואר 2004
↑  זאב קליין, ‏הממשלה אימצה עקרונית את תוכנית ועדת שיינין למלחמה בתאונות הדרכים, באתר גלובס, 17 ביולי 2005
↑  שמואל רוזנבלום, שיינין תחזיות - מודלים כלכליים, חברת ייעוץ כלכלי בניהולו של יעקב שיינין, ד"ר, נשכרת מאוד מהשתייכותה לקונצרן כלל, חדשות, 10 בינואר 1989
מנו האזנפלד

| --- | --- |
אין תמונה חופשית
 לידה:  1836 בלשגיארמט, הונגריה 
 פטירה:  21 בפברואר 1905 (בגיל 69 בערך) טרזווארוש (רובע 6), הונגריה 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת וינה 
 תפקידים:  רופא, כירורג, רופא מיילד 
 צאצאים:  ארתור האזנפלד 
 
מנו האזנפלד (בהונגרית: Hasenfeld Manó;‏ בלשדיארמט, 1836 – בודפשט, 21 בפברואר 1905)  היה דוקטור לרפואה יהודי-הונגרי, כירורג, מיילד ובלנאולוג.
קורות חייו

מנו האזנפלד נולד במשפחה יהודית כבנם של הרופא ארנולד האזנפלד ושל אסתר זינגר. בשנת 1860, הוא קיבל את התואר שלו ברפואה באוניברסיטת וינה. משנת 1863 הפך למרצה בכיר (פרטי, שלא חלק מהסגל) באוניברסיטת פשט, אך הקנצלריה סירבה לאשר את הסמכותו לרופא בהונגריה. לאחר מכן נסע לווינה, שם הפך למרצה בכיר לרפואת ספא. לאחר מכן אושרה הכשרתו להוראה גם באוניברסיטת פשט. תחילה השלים את התמחותו הרפואית ברפואת בספא בסליאץ' ולאחר מכן בפרנטישקובי לאזנייה (Franzensbad). הוא היה חבר נספח באגודת רופאי-המרחצאות (ספא) של פריז, באגודת הרופאים של לונדון וגם באגודה הגינקולוגית בבירת הממלכה המאוחדת וכן היה הרופא הראשי של מרפאת מרחצאות סליאץ'. הוא פרסם חיבורים רבים בנושא רפואת ספא בהונגרית, בגרמנית ובצרפתית. מותו נגרם משבץ מוחי.
הוא הובא למנוחות בבית הקברות היהודי ברחוב קוזמה בבודפשט.
משפחתו

אשתו הייתה קמילה קפיך (1848–1929), לה נישא ב-23 במאי 1867 בפשט. גם דודו הרמן האזנפלד היה רופא.
ילדיו:
יוז'ף האזנפלד (1868–?)
ד"ר ארתור האזנפלד (1870–1941) רופא פנימי, קרדיולוג. אשתו הייתה שרולטה אולמן (1880–1945) מבראניוואר.
ד"ר אוסקר האזנפלד (1873–1918) רופא ספא. אשתו הייתה פאולה קוהן (כהן) (1881–1915).
מרגיט האזנפלד (1880–1946), בעלה הראשון אנדרה פרנק (1868–1916) היה בעל קרקעות, בעלה השני אלבין פונגראץ (1885–1946) היה לוטננט קולונל בצבא.
כתביו בכתבי עת שונים > שבועון רפואי

שרטוט קצר של ספא סליאץ' (1861)
התרופה ל"הפרשה לבנה", מקרה של ציסטה סיבית ברחם (1863)
על ההשפעה הפיזיולוגית של האמבטיה של סליאץ' (1864)
על הקשר בין היסודות המעורבים בתוך מים מינרליים לבין איכות הקרקע, הפראות ברחם והטיפול הרפואי שלהם (1865)
על היסודות האורגניים המעורבים בתוך מים מינרליים (1866)
על הבקע מאחורי הרחם (1866(
סקירה רפואית של עונת הרחצה של 1871 בסליאץ' (1872)
ממצאים כירורגיים מעונת הרחצה של 1877 (1878)
על וגיניזמוס (1878)
כתביו בכתבי עת שונים > רפואה

על השפעת אמבט אוויר מוגז בחומצה פחמנית (1863)
כתביו בכתבי עת שונים > שבועון הרוקחים

על מקום היווצרות חומצה פחמנית בפנים כדור הארץ (1865)
כתביו בכתבי עת שונים > עלוני מתמטיקה ומדעי הטבע III.

ניתוח מעורב של נביעת יוזף בסליאץ', מפת המעיין המינרלי שנמצא בפרן (1865)
כתביו בכתבי עת שונים > עלון של החברה ההונגרית למדעי הטבע

התנאים הגאולוגיים של סליאץ' (1867)
כתביו בכתבי עת שונים > עבודות של רופאים הונגרים ומדעני טבע 9.

על ההשפעה הפיזיולוגית של הספא של סליאץ' בהתבסס על הדעות הנוכחיות (1864)
כתביו בכתבי עת שונים > Annales d'Hydrologie

Franzensbad dans la Saison (1889, הרצאה במפגש הקבוע של Société d'Hydrologie Medicale בפריז)
מחקריו ועבודותיו

Szliács. Bericht über die Saison 1860. Wien, 1860. (Különnyomat a Wiener-Medicinal-Halleból.)
Orvosi szemle az 1860. évi fürdői-idény fölött Szliácson, egybekötve a fürdőintézetnek leírásával rövid vázlatban. Pest, 1861. (Előadta a budapesti orvosegylet 1861. február 4. gyűlésén.)
A szliácsi vasas hévvizek élet- és gyógytani hatása. Pest, 1862. (Különnyomat az Orvosi Hetilapból.)
Eaux ferrugineuses thermales de Szliács (en Hongrie). Paris, 1862. (2. kiadás. Párizs, 1878.)
A koritniczai gyógyforrások. Élettani és gyógytani szempontból. Pest, 1862. (Különnyomat az Orvosi Hetilapból.)
Az ásványvizek tulajdonságairól általában. Pest, 1863. (Székfoglaló a budapesti orvosegyletben 1862. télelő 20.) Pest, 1863. (Különnyomat az Orvosi Hetilapból.)
Az ásványforrások erőszetéről. A kir. m természettud. társulat télhó 11-én tartott ülésében előadta... Pest, 1863. (Különnyomat a Gyógyszerészi Hetilapból).
Eaux minérales de la Hongrie et en particulier eaux minérale jodée de Csiz. Paris, 1864. (Kivonat az Annales de la Société d'Hydrologie Medicale de Paris X. k.)
A méhelhajlásokról (Flexiones uteri) és azok gyógykezeléséről Hodge-féle emeltyű méhtartaszokkal. Pest, 1865. (Előadatott a budapesti magyar királyi orvosegylet januárban tartott rendes ülésén)
Szliács fürdő gyógyhely Zólyom mellett. Tájképi, történeti, földtani, természettani és vegyi tekintetben, élet- és gyógytani hatásairól és a gyógyhely egyéb ügyeiről. Pest, 1871. (Egy tájképpel és egy térképpel. 2. kiadás. Budapest, 1878. Németül: Der Curort Szliács... Wien, 1867., 2. kiadás. 1872., 3. k. 1878. Wien; franciául: Budapest, 1878.)
Bericht über die Badesaison 1889 im Franzensbad. Wien, 1889.
Balneologicus tapasztalatok. Budapest, 1890. (Különnyomat a Gyógyászatból.)
Külföldi és hazai ásványvizek s gyógyhelyek. Budapest, 1892.
לקריאה נוספת

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
Szinnyei József: Magyar írók élete és munkái IV. Budapest: Hornyánszky. 1896 (יוז'ף סיניאי: חייהם ויצירותיהם של סופרים הונגרים)
לקסיקון יהודי הונגרי. 1929. עורך פטר אויווארי. גישה מקוונת
האזנפלד (באתר GENi)
הערות שוליים

↑  "Halotti bejegyzése a Budapest VI. kerületi polgári halotti akv. 407/1905. folyószáma alatt". נבדק ב-2020-04-20.
↑  Gyászjelentése (1905. február 23.) Pesti Napló, 56. évfolyam, 54. szám, 16. oldal
↑  "Házasságkötési bejegyzése a pesti neológ izraelita hitközség házassági akv. 98/1867. folyószáma alatt". נבדק ב-2020-04-20.
↑  Hasenfeld orvosfamília (1939. január 1.) Erdélyi Futár, 13. évfolyam, 1. szám
↑  "Hasenfeld Margit halotti bejegyzése a Budapest VIII. kerületi polgári halotti akv. 2856/1946. folyószáma alatt". נבדק ב-2020-04-20.
| --- | --- |
בקרת זהויות :  PLWABN: 9810614695205606  ISNI: 0000 0004 0873 2281  VIAF: 301412064   WorldCat (עם VIAF): 301412064
בלה קארוי

| --- | --- |

 לידה:  13 בספטמבר 1942 קלוז'-נאפוקה, ממלכת הונגריה 
 פטירה:  15 בנובמבר 2024 (בגיל 82) אינדיאנפוליס, ארצות הברית 
 מדינה:  רומניה, ארצות הברית 
 מקום מגורים:  האנטסוויל 
 השכלה:  National Academy of Physical Education and Sport 
 מעסיק:  Romanian Gymnastics Federation, USA Gymnastics 
 בן או בת זוג:  מרתה קארוי 
 
בלה קארוי (בהונגרית: Károlyi Béla;‏ 13 בספטמבר 1942 – 15 בנובמבר 2024) היה מאמן התעמלות רומני-אמריקאי.
ביוגרפיה

קארוי נולד בקלוז', טרנסילבניה, תחת שליטה של הונגריה (קלוז' חזרה לשליטת רומניה ב-1944) למשפחה אתנית הונגרית. קארוי ואשתו מרתה (אנ'), גם היא הונגריה, ערקו לארצות הברית ב-1981 במהלך סיבוב הופעות ראווה עם נבחרת הנשים של רומניה. שניהם מחזיקים באזרחות כפולה רומנית ואמריקאית. הזוג קארוי אימנו את נבחרות הנשים האולימפיות של רומניה וארצות הברית והביאו אותן למדליות אולימפיות.
בלה ומרתה קארולי אימנו בין השאר את המתעמלות: נדיה קומנץ' (הראשונה שהשיגה את הציון 10), מרי לו רטון, בטי אוקינו, קרי סטרוג, תאודורה אונגוריאנו, קים זמסקאל, כריסטי פיליפס ודומיניק מוצ'אנו. בסך-הכול הקארוים אימנו תשע אלופות אולימפיות, חמש עשרה אלופות עולם, שש עשרה זוכות מדליה באליפות אירופה, ושש זוכות באליפות ארצות הברית.
ב-1997 נבחר להיכל התהילה הבין-לאומי של ההתעמלות (אנ').
ספרו

Károlyi, Béla and Nancy Ann Richardson. Feel No Fear: The Power, Passion, and Politics of a Life in Gymnastics. ISBN 078686012X(hardback), ISBN 0786880201(paperback)
כביש 3835

| --- | --- |

קיבוץ צרעה בעמק שורק, בסמוך לכביש (הכביש שנראה בתמונה הוא כביש 38 העובר בתל בית שמש)
 מידע כללי
 אורך:  5 ק"מ 
 מיקום
 ערים ראשיות:  מועצה אזורית מטה יהודה 
 קואורדינטות:  31°45′38″N 34°58′02″E﻿ / ﻿31.760583333333°N 34.967111111111°E﻿ / 31.760583333333; 34.967111111111
  מפת מיקום  מפה מפורטת   (למפת השפלה מוגדלת) כביש 3835(למפת השפלה רגילה) כביש 3835(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 3835(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 3835  he tabBackground:;tabBorder:#aaa;defaultTab:0;
 
כביש 3835 הוא כביש רוחב מקומי באורך של 5 ק"מ במועצה האזורית מטה יהודה, שבמחוז ירושלים, שבמדינת ישראל.
הכביש

הכביש מסתעף מכביש 38 בכניסה הראשית לבית שמש, חוצה את נחל שורק בואכה קיבוץ צרעה ועד למנזר דיר ראפאת.
הכביש מקשר לאזור התעשייה של הקיבוץ (המובחן מפארק צרעה ומאזור תעשייה הרטוב הסמוך), יקב טפרברג 1870, מכון גבעת שמש לגמילת נערים מסמים ויקב מוני.
הכביש ממוקם בעמק שורק, עובר בין מטעים ושדות וכן מעל אפיק נחל שורק ומסילת הרכבת המחברת בין בית שמש לירושלים, וניתן להגיע ממנו למכון טיהור שפכים שורק.
הגשר הנוכחי מעל לנחל שורק הוקם בשנת 1993[דרוש מקור]. הגשר שקדם לו היה נסגר מספר פעמים בשנה בשל הצפה בעקבות גשמים עזים.
בשנת 2017, כחלק משיפוץ המקטע הצפוני של כביש 38, צומת המפגש בין כביש 3835 לכביש 38 הוזז, רומזר וחובר עם הכניסה לבית שמש. כמו כן הוקם גשר מעל מסילת הרכבת. על פי התוכנית, אמור לקום בעתיד מחלף תחת הצומת.
מהכביש ניתן להיכנס לדרך הפסלים שביער צרעה (הנשיא).
ראו גם

קיבוץ צרעה
כביש 38
יקב טפרברג
בוב לאב

| --- | --- |
לאב במדי שיקגו בולס, 1968
לאב במדי שיקגו בולס, 1968
 לידה:  8 בדצמבר 1942 בסטרופ, לואיזיאנה, ארצות הברית
 פטירה:  18 בנובמבר 2024 (בגיל 81) שיקגו, אילינוי, ארצות הברית
 עמדה:  סמול פורוורד, פאוור פורוורד
 גובה:  2.03 מטר
 מספר:  21, 9, 10 
 מכללה:  אוניברסיטת סאות'רן
 דראפט:  בחירה מספר 33, 1965 סינסינטי רויאלס
 קבוצות כשחקן
 1966–1968   1968   1968–1976   1976–1977   1977:  סינסינטי רויאלס   מילווקי באקס   שיקגו בולס   ניו יורק ניקס   סיאטל סופרסוניקס
 הישגים כשחקן
 3 בחירות למשחק האולסטאר (1971 - 1973)   2 בחירות לחמישיית העונה השנייה (1971, 1972)   3 בחירות לחמישיית ההגנה השנייה (1972 - 1974)
 
רוברט ארל "בוב" לאב (באנגלית: Robert Earl "Bob" Love;‏ 8 בדצמבר 1942 – 18 בנובמבר 2024) היה כדורסלן אמריקאי ששיחק במשך 11 עונות בליגת ה-NBA, בעמדות הסמול פורוורד והפאוור פורוורד. ממוצעיו לאורך קריירת ה-NBA היו 17.6 נקודות, 5.9 ריבאונדים ו-1.4 אסיסטים למשחק.
מאז שנת 1993 שימש כ"מנהל קשרי הקהילה" של שיקגו בולס, במדיה שיחק בין השנים 1968–1976.